CELEX: 32009R0476
Language: hu
Date: 2009-06-05 00:00:00
Title: A Bizottság 476/2009/EK rendelete ( 2009. június 5. ) egyes áruk Kombinált Nómenklatúra szerinti besorolásáról

9.6.2009   
            
            
               HU
            
            
               Az Európai Unió Hivatalos Lapja
            
            
               L 144/13
            
         
      A BIZOTTSÁG 476/2009/EK RENDELETE
   
   (2009. június 5.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex Bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. június 5-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A következő alkotóelemekből álló rendszer:
                  
                              —
                           
                           
                              egy merülő járműre (egy úgynevezett távirányítású jármű, azaz „Remote Operated Vehicle, ROV”) szerelt, nagy felbontású televíziós kamera,
                           
                        
                              —
                           
                           
                              egy kijelzőt tartalmazó vezérlőberendezés a jármű és a kamera távirányítására, például botkormány segítségével, valamint a kamerával felvett képek megjelenítésére,
                           
                        
                              —
                           
                           
                              egy elektromos kábel.
                           
                        Az első alkotóelem tömege megközelítőleg 3,6 kg. A rendszer össztömege megközelítőleg 32 kg.
                  A rendszert olyan víz alatti műveletekhez használják, amelyek magukban foglalják a képek felvételét és azok kábelen keresztül a vezérlőberendezés kijelzőjére történő továbbítását. A rendszer megközelítőleg 90 méteres mélységig működőképes.
               
               
                  8525 80 19
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, a XVI. áruosztályhoz tartozó megjegyzések 4. pontja, valamint a 8525, 8525 80 és a 8525 80 19 KN-kódok szövege határozza meg.
                  A 8525 80 19 KN-kód alá tartozó, merülő járműre szerelt televíziós kamerának mint alkotórésznek a lényeges jellemzőjét maga a kamera adja, nem pedig a jármű, amely csupán korlátozott távolságon belül szállítja a kamerát.
                  Következésképpen ez az alkotóelem, amennyiben önállóan mutatják be, a 8525 80 19 KN-kód alá sorolandó.
                  Mivel az önálló alkotórészek egymással kapcsolatot alkotnak és az önálló alkotórészekből álló rendszer a 84. vagy a 85. árucsoport valamely vtsz.-a alatt pontosan meghatározott feladat elvégzéséhez szolgál, a XVI. áruosztályhoz tartozó megjegyzések 4. pontja alkalmazandó.
                  A rendszer feladata képek felvétele, tárolás nélkül. Ezért az egész rendszert televíziós kameraként kell besorolni a 8525 80 19 KN-kód alá.